Tuairisc.ie

Is suíomh Gaeilge nuachta é Tuairisc.ie, a chuireann seirbhís nuachta ar fáil do phobal na Gaeilge. Bíonn ailt ar chúrsaí nuachta Gaeltachta, náisiúnta agus idirnáisiúnta; cúrsaí spóirt, cultúir agus faisean; chomh maith le hailt tuairimíochta agus colúin. Cuirtear ailt leis an suíomh ar bhonn laethúil.

Tá Tuairisc neamhspleách ó thaobh cúrsaí bainistíochta agus eagarthóireachta de.

 Stair 
Bhuaigh Tuairisc Bheo Teoranta comórtas a reáchtáil Foras na Gaeilge i 2014 chun nuachtán Gaeilge ar líne a sholáthar. Lonnaíodh oifigí an nuachtáin i mBearna i gContae na Gaillimhe mar ba í sin an t-aon cheantar i nGaeltacht Chonamara a bhfuil fáil ann ar sheirbhís leathanbhanda ar ardluas. Seoladh Tuairisc.ie sa Seomra Darach i dTeach an Ard-Mhéara mBaile Átha Cliath ar 9 Deireadh Fómhair 2014.

Ar 5 Meitheamh 2015, d'fhógair Tuairisc.ie go raibh 1,000,000 amharc leathanaigh bainte amach ag an suíomh.

Podchraoladh

I 2024, agus an aos polaitiúil ag dul i mbun feachtasaíochta, chuir lucht an nuachtáin tús leis an bpodchraoladh úrnua Tuairimí Toghcháin mar chuid dá sraith físeán Tuairisc Ó Bhéal chun na "scéalta is déanaí ó Olltoghchán 2024 á bplé ag foireann Tuairisc agus aíonna speisialta".

 Foireann 
Is é Seán Tadhg Ó Gairbhí eagarthóir Tuairisc.ie agus is é Ciarán Ó Súilleabháin bainisteoir an tsuímh. 

Tá iriseoirí lánaimseartha fostaithe ag an suíomh, Pádraic Ó Ciardha agus Maitiú Ó Coimín (Méabh Ní Thuathaláin go dtí 2025) agus bíonn ailt rialta ann ó scríbhneoirí seachtracha ar fud na hÉireann agus an domhain. Ina measc sin tá Póilín Ní Chiaráin, Bridget Bhreathnach, Cathal Mac Coille, Seosamh Ó Cuaig, Alex Hijmans agus daoine nach iad. 

 Ar ga.wikipedia.org 
 Alex Hijmans, Cathal Mac Coille,    Maitiú Ó Coimín

 Ar Google 
 Cathal Mac Coille

Glacadh
Tá an taighdeoir Rónán Ó Muirthile den tuairim gurb é Tuairisc an nuachtán Gaeilge is fearr mar a bhaineann sé le "réimse guthanna, an doimhneacht iriseoireachta" agus mar sin de. Dúirt sé go bhfuil easpa acmhainn agus tacaíochta faoi deara pé laigeachtaí dá bhfuil aige, m.sh. níl ag éirí le Tuairisc an slacht céanna a chur ar a gcuid alt "ó thaobh íomhánna agus dearadh de" is atá ag m.sh. NÓS, dar leis. Tá sé dírithe ar chúrsaí iriseoireachta agus "tugtar áit do thuairimí difriúla, agus tá áit do dhearcthaí difriúla, agus tá daoine le dealraimh, dar liom, ag scríobh ann".

Tá eagarthóir Gaeilge The University Times, Ollscoil na Tríonóide, Malachi Ó Marcaigh den tuairim go bhfuil Tuairisc fóinteach "mar sheirbhís nuachta" freisin.

Naisc sheachtracha
 Suíomh oifigiúil: tuairisc.ie

 Féach freisin 
 Tuairimí Toghcháin (podchraoladh)
 An Páipéar
 Seachtain
 Scéal
 Nós.ie
 ExtraG.ie

Tagairtí


Catagóir:Láithreáin gréasáin na Gaeilge
*
*
Catagóir:Irisí nuachta
Catagóir:Irisí nuachta i nGaeilge
Catagóir:Líonraí podchraoltaí
Catagóir:Meáin na Gaeilge
Catagóir:Bunaithe sa bhliain 2014
Catagóir:Bunaithe sna 2010í
Catagóir:Nuachtáin
Catagóir:Nuacht